《秋意》
明代·何吾驺

几年不见长安月，重见长安月色光。宫瓦碧滋新治第，冠簪华对旧为郎。

异时欢笑疏砧外，何处歌声白雁乡。为买元膏晞短发，清朝鹓鹭好相将。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。